Diari Oficial de la Generalitat Valenciana


Sumari del DOGV 5987, del 02-04-2009 (2009/3535)

RESOLUCIÓ de 29 de gener de 2009, de la Direcció General d'Energia, per la qual s'atorga l'autorització administrativa a Iberdrola Distribución Eléctrica, SAU, de modificació per a la instal·lació del segon circuit de la línia elèctrica aèria a 132 kV, doble circuit, ST Torrent - ST Picanya, als termes municipals de Torrent i Picanya, província de València, s'aprova el projecte d'execució i es declara en concret la seua utilitat pública. Expedient número ATLINE/2007/691/46.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5987

Data del DOGV
:   02-04-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/3535


Data del document
:   29-01-2009

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Picanya
    * Torrent
    * subministrament d'energia elèctrica
    * empresa privada

RESOLUCIÓ de 29 de gener de 2009, de la Direcció General d'Energia, per la qual s'atorga l'autorització administrativa a Iberdrola Distribución Eléctrica, SAU, de modificació per a la instal·lació del segon circuit de la línia elèctrica aèria a 132 kV, doble circuit, ST Torrent - ST Picanya, als termes municipals de Torrent i Picanya, província de València, s'aprova el projecte d'execució i es declara en concret la seua utilitat pública. Expedient número ATLINE/2007/691/46. [2009/3535]
Vist l'escrit presentat per Iberdrola Distribución Eléctrica, SAU, amb domicili als efectes de notificacions al carrer Ribera d'Axpe, 5-2é, en 48706 Erandio (Biscaia), en data 18 de setembre de 2007 davant del Servici Territorial d'Energia de València, en què sol·licita que se li concedisca l'autorització administrativa per a la construcció de la línia elèctrica aèria a 132 kV, doble circuit, ST Torrent - ST Picanya, als termes municipals de Torrent i Picanya, província de València, s'aprove el projecte d'execució i es declare en concret la seua utilitat pública.
Al mencionat escrit s'adjunta el projecte tècnic per a l'execució de l'esmentada instal·lació, firmat per tècnic competent i visat pel col·legi oficial corresponent, en data 23 d'agost de 2007.
Vist que la sol·licitud va ser exposada a la corresponent informació pública per mitjà d'anunci en el Butlletí Oficial de la Província de València, número 62, de 13 de març de 2008, en el Diari Oficial de la Comunitat Valenciana, número 5727, de 25 de març de 2008 i en el diari ABC de 20 de març de 2008, així com remesa per a la seua exposició en el tauler d'anuncis dels ajuntaments de Torrent i de Picanya, de conformitat amb l'article 9 del Decret 88/2005, de 29 d'abril, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat; amb els articles 52 i 53 de la Llei 54/1997, de 27 de desembre, del Sector Elèctric.
D'acord amb la documentació que es troba en l'expedient, no s'han presentat al·legacions a la mencionada sol·licitud.
Vist que de conformitat amb el mencionat Decret 88/2005 es va traslladar als ajuntaments de Torrent i de Picanya, separata del projecte de la instal·lació sol·licitada per afectar béns, instal·lacions, obres o servicis, centres o zones dependents d'eixos organismes, als efectes de prestar la seua conformitat o oposició, i simultàniament es va traslladar als referits ajuntaments i d'acord amb l'article 75 de la Llei 16/2003, de 17 de desembre, de Mesures Fiscals, de Gestió Administrativa i Financera i d'Organització de la Generalitat, i es va sol·licitar informe sobre l'adaptació del projecte al planejament urbanístic que siga d'aplicació.
L'Ajuntament de Picanya va contestar i va informar favorablement la instal·lació, i condiciona la realització de les obres a les consideracions següents: a) Acordar el dia i l'hora de l'inici de les obres, amb la sol·licitud prèvia de llicència d'obres, aplicar les mesures de senyalització i protecció durant el temps que estes es prolonguen; b) No afectar xarxes d'enllumenat públic, aigua potable i residuals, gas natural etc. i c) Restablir al seu estat inicial qualsevol instal·lació afectada per les obres, i instal·lar als suports de la instal·lació plaques antiesglaó.
L'Ajuntament de Torrent va contestar i va informar desfavorablement la instal·lació ja que esta incidirà negativament en el desenvolupament urbanístic del Safranar, i incrementa les càrregues urbanístiques de la zona amb els costos d'esta instal·lació en el moment de traslladar les línies que discorren per la zona.
Els mencionats informes es van traslladar a l'empresa peticionària, i va manifestar la seua conformitat amb les condicions tècniques emeses per l'Ajuntament de Picanya, excepte en la menció expressa a la necessitat de sol·licitud de llicència d'obres, ja que basant-se en l'article 75.3 de la Llei 16/2003, de 17 de desembre, de Mesures Fiscals, de Gestió Administrativa i Financera i d'Organització de la Generalitat, esta instal·lació no està sotmesa a llicència urbanística o qualsevol altre acte de control preventiu municipal.
Quant a l'oposició manifestada per l'Ajuntament de Torrent l'empresa peticionària manifesta la improcedència de l'expressa referència a la denegació de la llicència d'obres, ja que basant-se en l'article 75.3 de la Llei 16/2003, de 17 de desembre, de Mesures Fiscals, de Gestió Administrativa i Financera i d'Organització de la Generalitat, esta instal·lació no està sotmesa a llicència urbanística o qualsevol altre acte de control preventiu municipal. Quant al fet que la instal·lació elèctrica incremente les càrregues urbanístiques de la zona amb els costos de la instal·lació, assenyala l'empresa peticionària, que a més que l'objecte del projecte és la instal·lació d'un segon circuit en una línia ja existent, la futura construcció del corredor de servici que es duga a terme en la zona, forma part dels deures de promoció de les actuacions de transformació urbanística, no entenent la relació entre la dita actuació urbanística venidora i la sol·licitud plantejada. Quant a la petició de soterrament de la instal·lació, l'obligació legal exigible al titular, perquè una línia aèria siga transformada en subterrània, exigix que els terrenys estiguen urbanitzats o en curs d'urbanització, situació que no es dóna en este cas. Així el procediment establit a este efecte té el seu fonament en la Llei 54/1997, de 27 de novembre, del Sector Elèctric, i en el Reial Decret 1955/2000, d'1 de desembre, en els articles 154 i següents, on es podrà sol·licitar la variació de l'estesa existent com a conseqüència dels projectes i plans aprovats per l'administració.
Vist que d'acord amb el que establix el Decret 88/2005, de 29 d'abril, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, es va remetre separata del projecte tècnic de la instal·lació a les distintes administracions, organismes i empreses de servici públic o d'interés general afectats per la instal·lació elèctrica, a fi que emeteren, si era procedent, les condicions oportunes, concretament als següents:
- Ferrocarrils de la Generalitat Valenciana, considerant en el seu informe que l'actuació és autoritzable, sempre que es complisca amb el Reglament de la Llei d'Ordenació dels Transports Terrestres, aprovat pel Reial Decret 1211/1990 de 28 de setembre.
- Telefónica de España, SAU, no oposa cap objecció en l'execució dels treballs projectats.
- Conselleria d'Infraestructures i Transport. Direcció General d'Obres Públiques. Servici Territorial de Carreteres, informa favorablement el projecte presentat.
- Red Eléctrica de España, SAU, i la Diputació de València no presenten al·legacions a la mencionada sol·licitud.
- Confederació Hidrogràfica del Xúquer, ha sol·licitat documentació complementària respecte als creuaments i paral·lelisme projectats.
L'empresa sol·licitant va aportar la documentació requerida i la Confederació Hidrogràfica del Xúquer va remetre la contestació a l'informe requerit, i accedix a la sol·licitud d'autorització per a l'encreuament sobre el Barranc de Torrent, amb les condicions particulars i generals que este conté, entre les quals destaquen, en síntesi:
a) L'autorització es referix a l'encreuament del Barranc de Torrent per la línia aèria trifàsica a 132kV, i l'altura mínima sobre el llit no és inferior a 8,32 metres i els suports estaran, en tot moment, fora dels terrenys de domini públic hidràulic, i s'ha de respectar la zona de servitud legal establida.
b) L'autoritzat queda obligat a respectar al llarg del marge, que ha de quedar apte i practicable, la zona de servitud de 5 metres d'amplària per a ús públic.
c) Per a l'encreuament sobre la séquia i ja que el dit mitjà de desaigüe no és llit públic, la sol·licitud per a dur a terme la seua execució haurà de presentar-se davant del titular de l'esmentada instal·lació.
Vist que les condicions presentades pels organismes referits són conegudes i acceptades per l'empresa sol·licitant.
Vist que d'acord amb la sol·licitud i el projecte presentats, la finalitat que es perseguix amb la construcció d'esta instal·lació és augmentar la capacitat de transport de la línia la modificació de la qual es pretén, a fi de garantir la qualitat del servici elèctric actualment existent en les dos subestacions de Picanya i de Torrent, i en conseqüència per a la seua zona d'influència, donada la situació de sobrecàrrega en què es troba en l'actualitat.
Vist que consta en l'expedient la consulta efectuada per l'empresa peticionària a la Conselleria de Territori i Habitatge, sobre la no necessitat de modificació de la declaració d'impacte ambiental, així com la contestació emesa pel cap del Servici d'Avaluació d'Impacte Ambiental, no considera necessari sotmetre la modificació del projecte a un nou tràmit d'avaluació d'impacte ambiental.
Vist que el projecte presenta un traçat plenament concretat, té entre la documentació els plans pertinents a escala adequada, està prou detallat i conté una relació concreta i individualitzada dels béns i dels drets afectats.
Vist que el Servici Territorial d'Energia de València, encarregat de la instrucció de l'expedient ha informat favorablement la sol·licitud.
Atés que el projecte reunix una definició i concreció de les característiques tècniques i de traçat que garantixen la major seguretat i millor funcionalitat de la línia elèctrica, estos són els paràmetres que condicionen i obliguen principalment a adoptar un traçat, amb independència de les afectacions que a tercers puguen representar i això sense perjuí d'indemnitzar adequadament estes.
Vist que Iberdrola Distribución Eléctrica, SAU, es troba inscrita definitivament en la Secció Primera del Registre Administratiu de Distribuïdors, Comercialitzadors i Consumidors Qualificats, amb àmbit d'actuació nacional.
Atés d'aplicació el que disposen els articles 73, 74 i 75 de la Llei 16/2003, de 17 de desembre, de Mesures Fiscals, de Gestió Administrativa i Financera, i d'Organització de la Generalitat Valenciana.
Atés que l'article 40.3 de la Llei 54/1997, de 27 de novembre, del Sector Elèctric, establix que les autoritzacions d'instal·lacions de la xarxa de distribució d'energia elèctrica seran atorgades per l'administració competent, sense perjuí de les concessions i autoritzacions que siguen necessàries, d'acord amb altres disposicions que siguen aplicables i en especial les relatives a l'ordenació del territori i al medi ambient.
Atés que la sol·licitud ha complit els tràmits establits en la Llei 54/1997, de 27 de novembre, del Sector Elèctric; en el Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica; en la Llei 16/2003, de 17 de desembre, de Mesures Fiscals, de Gestió Administrativa i Financera i d'Organització de la Generalitat Valenciana; i en el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.
Atés la Direcció General d'Energia competent per a la resolució d'este expedient, d'acord amb el que disposa l'article 18 del Decret 117/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.
Esta Direcció General d'Energia resol:
Primer
Autoritzar administrativament a Iberdrola Distribución Eléctrica, SAU, la modificació per a la instal·lació del segon circuit de la línia elèctrica aèria a 132 kV, doble circuit, ST Torrent - ST Picanya, als termes municipals de Torrent i Picanya, província de València i les característiques principals dels quals són les següents:
- L'actual línia és de doble circuit, a 132/220kV, i la modificació consistix en una línia de triple circuit 132/132/220kV, les actuacions d'esta que s'han de realitzar tenen les característiques següents:
En la ST Picanya:
El circuit núm. 1, existent, manté la seua situació actual. El circuit núm. 2, existent, se situarà en una nova posició d'esta.
En la ST Torrent:
- Traçat:

\* \* \* \* \*
- Trazado:

El circuit núm. 1, existent, continuarà en la seua posició actual. El circuit núm. 2 se situarà en una nova posició que es crearà per a tal efecte. L'arribada al pòrtic del circuit núm. 1 es realitzarà en aeri des del suport 1, mentre que el circuit 2 passarà a subterrani en el suport 1. Per tant, este suport permetrà tant l'entrada en aeri, com la transició aeri-subterrani.
- Tensió nominal: 132kV (1ª categoria).
- Freqüència: 50Hz.
- Tipologia constructiva: aèria-subterrània.
- Potència màxima que s'ha de transportar: 203MVA per circuit.
- Nombre de circuits: dos de 132 kV.
- Conductors: cables d'alumini-coure tipus cardinal, de secció total de 547,30mm², per al tram aeri, i cable subterrani amb nucli d'alumini de 1.200mm² amb aïllament tipus XLPE i pantalla de fils de coure de 280mm² per al tram subterrani.
- Cables de terra: en tota la seua longitud en aeri portarà un cable de terra de tipus compost terra-òptic OPGW - 15 - 80. En el tram aeri s'emprarà un cable de comunicacions de fibra òptica dielèctric de tipus OSGZ1 - 80.
- Aïllament: per mitjà de cadena d'aïlladors de compòsit, tipus U120AB132P, nivell de tensió 132kV i longitud total de 1.390mm.
- Suports: de simple i doble circuit, metàl·lics, de perfils angulars i organitzats en forma de gelosia senzilla. Segons el suport disposen en la seua part superior d'una o dos banyes amb destí al cable de terra.
- El traçat nou previst de la línia, suposa el modificat dels caps en els suports identificats com a números 1, 3, 4, 5, 6, 7, 8 i 9. S'afigen, d'altra banda, com a nous, els números identificats com a 2 i 11.
- Preses de terra: sistema mixt de piques i anelles per al tram aeri. En el cas de subterrani, el sistema seleccionat per a la presa de terra de pantalles de cable és el de la presa de terra d'esta en un dels seus extrems.
- Longitud total: 2.643 m (terme municipal de Torrent 2.108 m i al terme municipal de Picanya 535 m)
- Pressupost: 413.562,04 euros.
De conformitat amb l'article 40 de la Llei 54/1997, de 27 de novembre, del Sector Elèctric, esta autorització s'atorga sense perjuí de les concessions i autoritzacions que siguen necessàries, d'acord amb altres disposicions que siguen aplicables i en especial les relatives a l'ordenació del territori i al medi ambient.
Segon
Aprovar el projecte d'execució firmat per tècnic competent i visat pel col·legi oficial corresponent en data 23 d'agost de 2007, i sotmetre'l a les condicions següents:
1. Les obres hauran de realitzar-se d'acord amb el projecte presentat.
2. El termini d'execució de l'obra serà de sis mesos des de l'ocupació real de les finques afectades. Amb anterioritat a la finalització del dit termini Iberdrola podrà sol·licitar la seua ampliació per mitjà de sol·licitud motivada davant d'esta Direcció General.
3. El titular donarà compte de l'acabament de les obres al Servici Territorial d'Energia de València als efectes de la sol·licitud d'autorització d'explotació, a la qual s'acompanyarà un certificat de direcció i final d'obra subscrit per tècnic facultatiu competent, que acredite que està d'acord amb els reglaments tècnics en la matèria, segons s'establix en la normativa vigent per als projectes d'instal·lacions elèctriques i igualment respecte a l'autorització administrativa i el projecte d'execució aprovat.
4. Iberdrola haurà d'observar els preceptes, les mesures i les condicions que s'establisquen en la legislació aplicable a l'activitat de distribució d'energia elèctrica.
Tercer
Declarar, en concret, la utilitat pública dels trams de la línia elèctrica autoritzada en el punt primer d'esta resolució, la qual cosa porta implícita la necessitat d'ocupació dels béns i dels drets afectats i implica la urgent ocupació d'estos als efectes de l'article 52 de la Llei d'Expropiació Forçosa, i es concreta en una afectació a les finques particulars, incloses en la relació annexa, amb l'abast i els efectes previstos en l'article 56 de la Llei 54/1997, de 27 de novembre, del Sector Elèctric, i els articles 157.1, 158, 159, 160 i 162.3 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.
Quart
Publicar i notificar esta resolució, d'acord amb el que establix l'article 10 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, significant-se que la publicació d'esta es realitzarà igualment als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, de modificació de l'anterior, de notificació d'esta resolució als titulars desconeguts o amb domicili ignorat o a aquells en què s'ha intentat la notificació i no s'ha pogut realitzar.
Esta resolució no és definitiva en via administrativa i contra la qual podrà interposar-se recurs d'alçada davant del secretari autonòmic d'Infraestructures i Transport en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.
València, 29 de gener de 2009.- El director general d'Energia: Antonio Cejalvo Lapeña.